Märgistusel tuleb esitada kõik need segus sisalduvad koostisained, mille tõttu segu klassifitseeritakse ühte või mitmesse järgmistest  ohuklassidest:  - äge mürgisus;  - naha söövitus või raske silmakahjustus;  - mutageensus sugurakkudele;  - kantserogeensus;  - reproduktiivtoksilisus;  - hingamiselundite või naha sensibiliseerimine;  - sihtorgani suhtes toksiline;  - hingamiskahjustused.  Kui tuleb esitada mitu koostisainet, piisab maksimaalselt neljast, välja arvatud juhul, kui ohtude laadi ja raskusastme kajastamiseks on vaja rohkem kui nelja keemilist nimetust.  Biotsiide märgistatakse üldjuhul  nagu segusid, aga lisaks eelnevale tuleb märgistusel esitada biotsiidis sisalduva(te) toimeaine(te) keemilised nimetused ja nende sisaldused.